CKP ดีดบวกเกือบ 7% โบรกฯชี้ Q4 กำไรนิวไฮ-จ่อเซ็นโครงการรัฐ 1.7 หมื่นล้าน
CKP ดีดบวกเกือบ 7% บล.ยูโอบี เคย์เฮียน มองมีข่าวดีโครงการน้ำบาก (Hydroelectric dam) ในประเทศลาว 1.7 หมื่นล้านบาทซึ่งเป็น projects ของรัฐบาลซึ่งน่าจะเซ็นสัญญาไตรมาส 1 ปี 59 ทั้งนี้ ณ เวลา 10.20 น.ราคาอยู่ที่ 2.24 บาท บวก 0.14 บาท หรือ 6.67% มูลค่าการซื้อขาย 96.65 ล้านบาท
5 ก.พ. 2559

ผู้สื่อข่าวรายงานว่า ราคาหุ้น บริษัท ซีเค พาวเวอร์ จำกัด (มหาชน) หรือ CKP ณ เวลา 10.20 น.ราคาอยู่ที่ 2.24 บาท บวก 0.14 บาท หรือ 6.67% มูลค่าการซื้อขาย 96.65 ล้านบาท โดยราคาหุ้นเปิดตลาดที่ 2.14 บาท ต่ำสุดที่ 2.14 บาท สูงสุดที่ 2.26 บาท

โดย บล.ยูโอบี เคย์เฮียน ระบุในบทวิเคราะห์(5 ก.พ.)  CKP มีโครงการน้ำบาก (Hydroelectric dam) ในประเทศลาว 1.7 หมื่นล้านบาทซึ่งเป็นprojects ของรัฐบาล กำลังเจรจาน่าจะเซ็นสัญญาไตรมาส 1 ปี 2559 (4)Q3 &amp; Q4 ของปี 2558 sale &amp; earnings ไม่ค่อยดี
ด้านนักวิเคราะห์บริษัทหลักทรัพย์ เอเชีย เวลท์ จำกัด ประเมินว่า แนวโน้มผลการดำเนินงานงวดไตรมาส 4/58 ของ CKP จะมีโอกาสทำกำไรสุทธิสูงสุดใหม่ 220 ล้านบาท ส่วนภาพรวมผลการดำเนินงานงวดปี 2558 จะมีโอกาสทำกำไรสุทธิรวม 471 ล้านบาท ทรงตัวจากงวดปี 2557 ที่มีกำไรสุทธิ 472 ล้านบาท และงวดปี 2559 จะมีกำไรสุทธิเพิ่มเป็น 555 ล้านบาท กำหนดคำแนะนำ “ซื้อ” ให้ราคาเป้าหมาย 3.25 บาท